Mae **Anuna De Wever** (ganwyd 16 Mehefin 2001) yn ymgyrchydd hinsawdd yng Ngwlad Belg ac roedd yn un o'r bobl mwyaf blaenllaw yn streic y mudiad hinsawdd *Fridays for Future* (Gwener y Dyfodol) yng Ngwlad Belg. Mae De Wever yn nodi ei bod yn anneuaidd ac yn defnyddio'r rhagenw "hi".

Magwraeth ac ysgol
------------------

Ganwyd De Wever ym Mortsel, Gwlad Belg. Gyda Kyra Gantois ac Adélaïde Charlier, daeth De Wever yn un o ffigurau mwyaf blaenllaw streic ysgolion y wlad dros weithredu i atal newid hinsawdd. O ganlyniad, o Chwefror i Fai 2019 roedd ganddi golofn wythnosol yn y cylchgrawn *HUMO.*

Yn dilyn y streiciau ysgol yng Ngwlad Belg roedd yn rhaid i'r gweinidog Fflemaidd Joke Schauvliege ymddiswyddo ar ôl honni ar gam fod gan Wasanaeth Diogelwch Gwladwriaeth Gwlad Belg wybodaeth yn nodi bod y streic hinsawdd yn sefydliad peryglys, gwleidyddol.

Ymgyrchu
--------

Arweiniodd gwahaniaethau personol at ageniad o fewn mudiad Ieuenctid dros Hinsawdd Gwlad Belg, gydag ymadawiad y cyd-sylfaenydd Kyra Gantois yn Awst 2019.

Ymddangosodd De Wever yng ngŵyl gerddoriaeth Pukkelpop 2019 pan geisiodd ennyn diddordeb y gynulleidfa i dynnu sylw at faterion yr hinsawdd. Roedd yr alwad hon wedi gwylltio rhai o wylwyr a ddechreuodd aflonyddu ar ei grŵp o ymgyrchwyr, yn hyrddio poteli o wrin atynt, ac yn eu dilyn yn ôl i'w maes pebyll, yn gan fygwth eu lladd; dinistrwyd eu pabell nes i'r cwmni diogelwch ymyrryd. Oherwydd bod yr ymosodwyr wedi bod yn cario amrywiad o Faner Fflandrys a oedd yn cael ei ffafrio gan elfennau de pellaf y Mudiad Fflandrys, gwaharddodd y trefnwyr faneri o'r digwyddiad, gan atafaelu 20 ohonyn nhw.

Yn Hydref 2019, hwyliodd De Wever gydag ymgyrchwyr yn erbyn newid hinsawdd ifanc eraill ar y *Regina Maris ar* gyfer taith draws-Iwerydd carbon isel i Gynhadledd Newid Hinsawdd y Cenhedloedd Unedig 2019 yn Santiago, Chile.

Yn Chwefror 2020, ar ôl dychwelyd o Dde America, cawsant abrofiad gwaith gyda'r Gynghrair Rydd Gwyrddion-Ewropeaidd yn Senedd Ewrop, heb ddod yn aelod o'r blaid.

Gwobrau
-------

* Yn Mai 2019, derbyniodd De Wever a Kyra Gantois Wobr *Ark Prize of the Free Word*.
* Ym Medi 2019, derbyniodd De Wever ac Adélaïde Charlier Wobr Llysgennad Cydwybod Amnest Rhyngwladol Gwlad Belg ar ran *Youth for Climate*.

Cyfeiriadau
-----------

1. ↑  "A Huge Climate Change Movement Led By Teenage Girls Is Sweeping Europe. And It's Coming To The US Next". *BuzzFeed News* (yn Saesneg). Cyrchwyd 2021-04-20.
2. ↑  "Belgium climate protests". *BBC News*. 2019-01-31. Cyrchwyd 2019-06-25.
3. ↑  Daniel Boffey (5 Chwefror 2019). "Belgian minister resigns over school-strike conspiracy claims". *The Guardian*.
4. ↑  "Belgian minister Schauvliege resigns over 'school protest plot'". *BBC News*. 2019-02-06. Cyrchwyd 2019-06-25.
5. ↑  Eline Bergmans (26 Awst 2019). "'Het boterde al maanden niet meer tussen Anuna en mij'". *De Standaard*.
6. ↑  "Anuna De Wever harassed and threatened with death at Pukkelpop". *The Brussels Times*. 16 Awst 2019.
7. ↑  Amber Janssens; Rik Arnoudt (16 Awst 2019). "Pukkelpop onderzoekt incident op camping na klimaatactie met Anuna De Wever". *VRT Nieuws*.
8. ↑  Michaël Torfs (17 Awst 2019). "Climate activist Anuna De Wever targeted in Pukkelpop incident, "black" Flemish lion flags seized". *VRT Nieuws*.
9. ↑  Jennifer Rankin (2 Hydref 2019). "Activists set sail across the Atlantic to Chile to demand curbs on flying". *The Guardian*.
10. ↑  "Anuna De Wever loopt stage bij Europese groenen: "Het is de link tussen het straatprotest en de seat at the table"". *Het Laatste Nieuws*.
11. ↑  "Anuna De Wever en Kyra Gantois ontvangen Arkprijs". *Het Nieuwsblad*. 30 Mai 2019.
12. ↑  "The voices of Brussels' Global Climate strike". *The Brussels Times*. 23 Medi 2019.

|  |  |
| --- | --- |
| Awdurdod | 
* VIAF: 41155464903202042753
* SUDOC: 237532239

 |